Wright deltok i kampene etter Nazi-Tysklands invasjon av Norge 9. april 1940. Etter at okkupasjonen var et faktum, var han med på å organisere det første motstandsarbeidet i Telemark, sammen med Sverre Løberg og deres venner Didrik Cappelen senior og Didrik Cappelen junior i Skien. Wright var redaktør for motstandsavisen og ble medlem av «Kretsen», han var derfor med på «Grimelundsmøtene» på Grimelund gård.